Amb la finalitat de facilitar espais formatius per a famílies en els centres educatius, us presentem la següent proposta formativa sobre com educar els fills perquè puguin reconèixer les seves emocions i les dels altres.
Aquest mòdul formatiu es complementa amb activitats per a alumnes, que els vostres fills poden desenvolupar en l'espai de tutoria a l'aula amb els seus mestres, i amb activitats complementàries per realitzar a casa, amb l'objectiu de treballar conjuntament família i centre educatiu.
Respon a la metodologia de reflexió sobre l'acció, d'aprenentatge a partir de la pràctica i l'experiència compartida.
Es suggereix coordinar els continguts d'aquesta formació per a pares i mares amb els continguts de l'acció tutorial dels alumnes, amb la finalitat que famílies i alumnes treballin el tema al mateix temps, millorant així la continuïtat i la coherència educativa escola i família.
En cas que alumnes i famílies treballin aquest contingut de manera paral·lela, convindria que al final de les dues sessions del mòdul formatiu, el dinamitzador dediqués un espai de conversa amb els pares per intercanviar opinions sobre com treballar el tema amb els fills i així reforçar les dues actuacions.
L'aula haurà de disposar d'un ordinador amb connexió a Internet i d'un projector.
El dinamitzador presenta el tema i explica als participants els objectius de la sessió:
Veure el vídeo " Educació socioemocional ", on l'expert Toni Giner exposa els trets més importants sobre l'educació emocional dels fills.
Com creiem que les emocions influeixen a l'hora de prendre decisions?
Per què a l'hora d'educar emocionalment els nostres fills és important crear i mantenir vincles d'afecte amb ells?
Per què escoltar els fills amb atenció és important per a la seva educació emocional?
El fracàs pot ser un instrument d'aprenentatge?
Per què els pares han d'ensenyar els fills a comportar-se correctament en societat?
Llegir l'article " Com podem ajudar un fill que té dificultats per expressar els seus sentiments? ", el qual orienta els pares respecte a la importància que la família eduqui emocionalment els fills.
Per què són importants les emocions?
Per què són importants els vincles afectius amb els fills per a la seva educació emocional?
Per què és important que els pares escoltin els fills amb atenció?
El llenguatge no verbal és un reforç de la comunicació amb els fills.
L'activitat s'acabarà fent una síntesi de les reflexions més destacades aportades pels assistents.
El dinamitzador explicarà l' enquesta d'autoconeixement per a pares i mares sobre el tema "educació socioemocional".
La passarà a tots els assistents, que l'hauran de contestar individualment.
Full de valoració individual i proposta d'aplicació de la sessió (Fitxa Full de reflexió de la sessió ).
En cas que alumnes i famílies estiguin treballin aquest tema de manera paral·lela, el dinamitzador dedicarà un espai de conversa on els pares puguin intercanviar opinions sobre com fer amb els fills les activitats plantejades des de l'aula: trobar espais d'oci familiar per jugar a l'oca de les emocions, per fer fotografies que expressin emocions diferents o per resoldre el dòmino de les emocions.
Per finalitzar, el dinamitzador seleccionarà alguns dels recursos que trobareu a l'enllaç Recursos i eines de l'apartat Fomentem els valors: Educació socioemocional, segons el seu criteri personal i en funció del desenvolupament de la sessió, i els lliurarà perquè els assistents aprofundeixin a casa sobre el tema.
El dinamitzador presentarà el tema i explicarà als participants els objectius de la sessió:
Llegir l'article " Educar las emociones " publicat a "La Vanguardia.com", que recull reflexions sobre per què cal educar les emocions dels fills i com fer-ho.
Creiem que són igual d'importants els aprenentatges escolars i l'aprenentatge emocional dels fills?
Quina relació estableix l'article entre "sobreprotecció" i "desenvolupament emocional"?
Com podem ajudar els nostres fills a gestionar les seves emocions i sentiments?
De quina manera es relaciona la gestió de les emocions amb la conducta social?
Per què, com a pares, hem de ser conscients del nostre estat emocional?
L'activitat s'acabarà amb una síntesi de les reflexions més destacades aportades pels assistents.
Veure el vídeo " Les seves emocions, els seus sentiments.
Famílies i escola " (fins al 10'20") del programa "Pares, fills i escola" de XipTV, en el qual es reflexiona sobre la importància d'educar les emocions dels fills.
Donem la mateixa importància a l'aprenentatge emocional que als aprenentatges escolars dels fills?
Per què creiem que hem de vetllar pel benestar emocional dels fills a més del seu èxit escolar, social...?
Com podem ajudar al benestar emocional dels nostres fills?
Es repartirà a cada grup la primera part d'una de les converses que es troben a l'apartat corresponent del tema.
En les converses, un pare o una mare planteja un problema amb el seu fill sobre un tema.
Posteriorment, la resta dels assistents la comentaran i el dinamitzador proposarà que pensin en situacions quotidianes, en com reaccionarien ells en el mateix cas, en què creuen que farien els seus fills en la mateixa situació, etc., i llegirà la proposta que s'ofereix a la pàgina web.
Per finalitzar l'activitat es passarà un full amb les orientacions per edats sobre l' educació socioemocional.
Full de valoració individual i proposta d'aplicació de la sessió ( Fitxa Activitat grups ).
En cas que alumnes i famílies treballin aquest tema de manera paral·lela el dinamitzador dedicarà un espai de conversa on els pares puguin intercanviar opinions sobre com fer amb els fills les activitats plantejades des de l'aula: trobar espais per veure plegats el curtmetratge proposat i comentar les preguntes proposades.
Per finalitzar, el dinamitzador seleccionarà alguns dels recursos que trobareu a l'enllaç Recursos i eines de l'apartat d'Educació socioemocional, segons el seu criteri personal i en funció del desenvolupament de la sessió, i els lliurarà perquè els assistents aprofundeixin a casa sobre el tema.